title: Anabel Montes Mier
text: N'agostu de 2019 taba a cargo del polémicu desembarcu en Lampedusa (Italia) de 160 refuxaos rescataos nes mariñes de Libia. Por mor de la negativa inicial de les autoridaes italianes a dexar el desembarcu, el barcu quedó fondiando 19 díes n'espera, a 800 metros del puertu de Lampedusa,  fechu que xeneró situaciones de congoxa y tensión ente la tripulación hasta'l puntu de que dalgunos de los rescataos llanciáronse a l'agua pa intentar llegar a nadu a la costa. Les tensiones polítiques en materia migratoria asocedieron mientres y dempués del desembarcu, yá fora cola oposición total del vicepresidente y ministru del Interior italianu, Matteo Salvini, como cola vicepresidenta española Carmen Calvo, la qu'anunció posibles sanciones la ONG que podríen llegar hasta los 900.000 euros.